Rozhodnutie Komisie
z 27. februára 1996,
ktorým sa mení a dopĺňa rozhodnutie 94/198/ES ustanovujúce osobitné podmienky pre dovoz produktov rybolovu a akvakultúry z Brazílie
(Text s významom pre EHP)
(93/193/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 91/493/EHS z 22. júla 1991 o hygienických predpisoch pre produkciu a uvádzanie produktov rybolovu na trh [1], naposledy zmenenú a doplnenú smernicou 95/71/ES [2], a najmä na jej článok 11 ods. 5,
keďže v rozhodnutí Komisie 94/198/ES [3] bol ustanovený zoznam prevádzok schválených Brazíliou pre dovoz produktov rybolovu a vodného hospodárstva do spoločenstva; keďže tento zoznam môže byť zmenený a doplnený po oznámení nového zoznamu príslušným úradom v Brazílii;
keďže príslušný úrad v Brazílii oznámil nový zoznam prevádzok;
keďže preto je potrebné zmeniť a doplniť zoznam schválených prevádzok;
keďže opatrenia ustanovené v tomto rozhodnutí boli zostavené v súlade s postupom stanoveným rozhodnutím Komisie 90/13/EHS [4],
PRIJALA TOTO ROZHODNUTIE:
Článok 1
Príloha B rozhodnutia 94/198/ES sa nahrádza prílohou k tomuto rozhodnutiu.
Článok 2
Toto rozhodnutie je adresované členským štátom.
V Bruseli 27. februára 1996